FNS ออกหุ้นกู้ 130 ลบ.อายุ 5 ปี ดอกเบี้ย 5.15% ขายรายใหญ่ 9-18 พ.ย.
FNS ออกหุ้นกู้ 130 ลบ.อายุ 5 ปี ดอกเบี้ย 5.15% ขายรายใหญ่ 9-18 พ.ย.
27 ต.ค. 2558

บริษัท ฟินันซ่า จำกัด (มหาชน) หรือ FNS เปิดเผยว่า บริษัทเตรียมออกหุ้นกู้มูลค่าไม่เกิน 130 ล้านบาท อายุ 5 ปี ครบกำหนดไถ่ถอนปี พ.ศ. 2563 อัตราดอกเบี้ยคงที่ร้อยละ 5.15 ต่อปี ชำระดอกเบี้ยทุกๆ 3 เดือนตลอดอายุหุ้นกู้ จะเสนอขายให้กับนักลงทุนสถาบัน และ/หรือ นักลงทุนรายใหญ่ ระยะเวลาวันที่ 9-18 พ.ย.58 โดยมีผู้จัดจำหน่ายคือ บล.ฟินันซ่า และ บล.ฟินันเซีย ไซรัส
โดยอันดับเครดิตภายในประเทศระยะยาวของผู้ออกตราสารหนี้ BBB- (tha) จากบริษัท ฟิทช์เรทติ้ง (ประเทศไทย) จำกัด ทั้งนี้บริษัทมีวัตถุประสงค์การใช้เงินในการออกหุ้นกู้ครั้งนี้เพื่อลงทุนซื้อสิทธิการเช่าช่วงที่ดินพร้อมอาคารคลังสินค้า/โรงงาน (เพิ่มเติม) ในโครงการบางกอกฟรีเทรดโซน และเป็นเงินทุนหมุนเวียน